Diari Oficial de la Generalitat Valenciana


Sumari del DOGV 5882, del 30-10-2008 (2008/12383)

RESOLUCIÓ de 20 d'octubre de 2008, de la Conselleria d'Economia, Hisenda i Ocupació, per la que s'accepta l'entrega realitzada pel Ministeri de Foment a la Generalitat del tram de la carretera N-340 entre el punt quilomètric 750,841 i el 786,000, tram el Campello-Alcoi, per al seu ús, explotació i manteniment.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12532


Data del document
:   20-10-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcoi
    * Campello, el
    * transmissió de la propietat
    * cultura regional
    * xarxa de carreteres

RESOLUCIÓ de 20 d'octubre de 2008, de la Conselleria d'Economia, Hisenda i Ocupació, per la que s'accepta l'entrega realitzada pel Ministeri de Foment a la Generalitat del tram de la carretera N-340 entre el punt quilomètric 750,841 i el 786,000, tram el Campello-Alcoi, per al seu ús, explotació i manteniment. [2008/12169]  
Amb data 7 d'octubre de 1994 es va firmar conveni entre el Ministeri d'Obres Publiques, Transport i Medi Ambient, actualment Ministeri de Foment, i la Generalitat Valenciana per a la realització d'activitats d'interés comú en l'itinerari de la N-340 entre Alcoi i Alacant. Este conveni en la clàusula quarta especifica que la Generalitat acceptarà la transferència dels trams de la N-340 que, com a conseqüència de les obres executades dins del conveni hagen perdut el seu caràcter de xarxa estatal, i sempre que s'haja conclòs per l'Estat la Variant de Xixona, i se n'exclouran els trams de travessies urbanes, que quedaran en mans de l'administració inicialment titular per al seu entrega als municipis afectes.  
Per mitjà d'Acta d'Entrega firmada l'11 de novembre de 2005 entre el Ministeri de Foment i la Conselleria d'Infraestructures i Transport es va entregar a la Generalitat el tram de la carretera N-340 entre el punt quilomètric 750,841 i el 786,000, tram el Campello-Alcoi.  
A proposta de la Conselleria d'Infraestructures i Transport, es van iniciar els tràmits legals oportuns per a l'acceptació del tram de carretera.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar l'entrega realitzada pel Ministeri de Foment a la Generalitat del tram de la carretera N-340 entre el punt quilomètric 750,841 i el 786,000, tram el Campello-Alcoi, per al seu ús, explotació i manteniment, entenent-se que esta entrega afecta tant el tronc principal com els ramals dels enllaços fins al seu entroncament amb les carreteres nacionals corresponents o altres, i la totalitat dels terrenys expropiats tant de l'itinerari com dels punts d'inici i fi del tram.  
Segon  
El tram acceptat s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic de carreteres i adscrit a la Conselleria d'Infraestructures i Transport, a la qual corresponen les competències demanials sobre estes, inclosa la seua administració, defensa i conservació.  
Tercer  
Notificar la present resolució al ministeri cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat .  
València, 20 d'octubre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.